
GRADSKA KNJIŽNICA SLAVONSKI BROD
	Trg Stjepana Miletića 2
	35000 SLAVONSKI BROD


Slavonski Brod, 30. srpnja 2026.


Temeljem  članka 19. Zakona o knjižnicama i knjižničnoj djelatnosti (NN 17/19), članka 37. Zakona o ustanovama ( NN 76/93, 29/97,47/99,35/08, 127/19, 151/22), članka 131.st.2. u svezi čl. 10. i 11. Zakona o radu (NN 93/14, 127/17, 98/19, 151/22, 64/23), članaka 8. i 24.  Statuta Gradske knjižnice Slavonski Brod,  članka 22, točke 1.1. Pravilnika o unutarnjem ustrojstvu i načinu rada Gradske knjižnice Slavonski Brod,  čl. 6. te čl. 11. do  16. Pravilnika o radu Gradske knjižnice Slavonski Brod te u skladu s Odlukom Upravnog vijeća Gradske knjižnice Slavonski Brod sa  17. sjednice Upravnog vijeća Gradske knjižnice Slavonski Brod održane 13. srpnja 2026. godine, ravnateljica Gradske knjižnice Slavonski Brod raspisala je 
Javni natječaj, objavljen na Oglasnoj ploči Hrvatskog zavoda za zapošljavanje, Područna služba Slavonski Brod dana 30. srpnja 2026. godine za

prijem u službu za radno mjesto knjižničar, 1 izvršitelj/ica na neodređeno vrijeme

te sukladno navedenom daju se upute kandidatima kako slijedi:

Opis poslova radnog mjesta knjižničar

	-           rad s korisnicima
-	rad na složenim informacijskim i bibliografsko dokumentacijskim poslovima,
-	provođenje kulturno propagandnih aktivnosti (promocije knjiga, radionice s djecom 
             i odraslima, organiziranje književnih večeri i dr.),
-	postavljanje tematskih izložbi knjiga i druge građe,
-	katalogizacija i predmetna obrada građe,
-	rad na izboru i popunjavanju fonda u slobodnom pristupu,
-	tehnički poslovi posudbe (upisi, zaduživanje, razduživanje članova i dr.),
-	sudjelovanje u nabavi knjiga,
-	ostali poslovi po potrebi.




Podaci o plaći

Podaci o plaći radnog mjesta propisani su čl. 57. Pravilnika o radu Gradske knjižnice Slavonski Brod. Osnovica za obračun plaće propisana je Odlukom o visini osnovice za obračun plaća zaposlenika Gradske knjižnice Slavonski Brod. Slijedom navedenog, plaću zaposlenika čini umnožak osnovice za obračun plaće, koeficijenta složenosti poslova uvećan za 0,5% za svaku navršenu godinu radnog staža.
Koeficijent složenosti poslova iznosi 1,60.

TESTIRANJE KANDIDATA

	Obavijest o rasporedu testiranja za kandidate koji zadovoljavaju formalne uvjete natječaja objaviti će se na web stranici Gradske knjižnice Slavonski Brod www.gksb.hr  



Prethodna provjera znanja i sposobnosti obavlja se putem pisanog testiranja i intervjua.
Prvi dio provjere odnosi se na provjeru poznavanja rada na računalu u uredskim aplikacijama.
Drugi dio pisane provjere odnosi se na provjeru znanja, sposobnosti i vještina bitnih za obavljanje poslova radnog mjesta na koje se kandidat prima, a provodi se na temelju sljedećih propisa i to :

Knjižničar
- Zakon o knjižnicama i knjižničnoj djelatnosti (NN 17/19)
- Zakon o pravu na pristup informacijama (NN 25/13, 85/15, 69/22)
- Zakon o zaštiti osobnih podataka (NN 103/03,0118/06,41/08, 130/11, 106/12)
- IFLA- ine smjernice za narodne knjižnice / uredile Christie Koontz i Barbara Gubbin,
  2. hrvatsko izdanje ( prema 2. izmijenjenom izd. izvornika ). Zagreb HKD, 2011.
- UNESC-ov Manifest za narodne knjižnice// Vjesnik bibliotekara Hrvatske 37 (1994.)
   str. 251-254
- Etički kodeks Hrvatskog knjižničarskog društva, Hrvatsko knjižničarsko društvo
   http://www.hkdrustvo.hr
- Standardi za narodne knjižnice u Republici Hrvatskoj (NN 103/2021)
- Stančić, H. Digitalizacija. Zagreb: Zavod za informacijske studije Odsjeka za informacijske znanosti Filozofskog fakulteta Sveučilišta, 2009.

Prethodnoj provjeri znanja i sposobnosti kandidata mogu pristupiti samo kandidati koji ispunjavaju formalne uvjete natječaja.

PRAVILA I POSTUPAK TESTIRANJA

Po dolasku na provjeru znanja, od kandidata će biti zatraženo predočavanje odgovarajuće identifikacijske isprave radi utvrđivanja identiteta. Kandidati koji ne mogu dokazati identitet neće moći pristupiti testiranju. Za kandidata koji ne pristupi testiranju smatrat će se da je povukao prijavu na natječaj. 
Po utvrđivanju identiteta kandidatima će biti podijeljena pitanja za provjeru znanja. Provjera rada na računalu traje do 45 minuta te provjera znanja bitnih za obavljanje poslova (stručni dio) traje do 45 minuta. 
Kandidati su dužni pridržavati se utvrđenog vremena i rasporeda testiranja.
Za vrijeme provjere znanja i sposobnosti nije dopušteno:
- koristiti se bilo kakvom literaturom odnosno bilješkama
- koristiti mobitel ili druga komunikacijska sredstva
- napuštati prostoriju u kojoj se provjera odvija
- razgovarati s ostalim kandidatima niti na bilo koji drugi način remetiti koncentraciju  
  kandidata

Kandidati koji će se ponašati neprimjereno ili će prekršiti jedno od gore navedenih pravila biti će udaljeni s testiranja, a njihov rezultat i rad povjerenstvo neće bodovati.

Provjera znanja na računalu ima pet zadataka i donosi najviše 10 bodova. 
(svaki zadatak 2 boda)
Pismeno testiranje (stručni dio) ima dvadeset pitanja. Svaki točan odgovor nosi 2 boda. Maksimum postignutih bodova pismenog testiranja je 40.

Po provedenoj pisanoj provjeri znanja i sposobnosti, kandidati će pristupiti intervjuu. Intervju se provodi samo sa kandidatima koji su ostvarili najmanje 50% bodova iz svakog dijela provjere znanja i sposobnosti. Kandidata koji je pristupio intervju, boduje se s maksimalno 10 bodova. 

Nakon utvrđivanja rang liste kandidata prema ukupnom broju ostvarenih bodova Povjerenstvo sastavlja Izvješće o provedenom postupku koje se dostavlja ravnatelju/ici, koji/a vrši izbor kandidata.

Izabrani kandidat mora dostaviti uvjerenje o zdravstvenoj sposobnosti po primitku obavijesti o izboru u roku od  8 (osam) dana, prije donošenja Odluke o prijemu na radno mjesto.

Odluka  o prijemu na radno mjesto izabranog kandidata dostavlja se svim kandidatima prijavljenim na Javni natječaj koji su ispunili formalne uvjete. Kandidat koji nije zadovoljan Odlukom o prijemu na radno mjesto izabranog kandidata ima pravo izjaviti žalbu u roku od 15 dana od dana primitka Odluke. Žalba se upućuje Upravnom vijeću Gradske knjižnice Slavonski Brod.

